CELEX: 32021D1802
Language: sk
Date: 2021-06-10 00:00:00
Title: Rozhodnutie Komisie (Euratom) 2021/1802 z 10. júna 2021 podľa článku 83 Zmluvy o založení Európskeho spoločenstva pre atómovú energiu. Bez toho, aby bola dotknutá plná účinnosť samotného rozhodnutia, sa ďalej v texte uvádza zhrnutie jeho kľúčových ustanovení [oznámené pod číslom C(2021) 3889]

12.10.2021   
               
               
                  SK
               
               
                  Úradný vestník Európskej únie
               
               
                  L 362/1
               
            
         ROZHODNUTIE KOMISIE (Euratom) 2021/1802
         z 10. júna 2021
         podľa článku 83 Zmluvy o založení Európskeho spoločenstva pre atómovú energiu. Bez toho, aby bola dotknutá plná účinnosť samotného rozhodnutia, sa ďalej v texte uvádza zhrnutie jeho kľúčových ustanovení
         
            
               [oznámené pod číslom C(2021) 3889]
            
         
         
            
         Toto rozhodnutie je určené Národnému stredisku jadrového výskumu (Instituto Superior Técnico, Campus Tecnológico e Nuclear – CTN, Portugalsko) a bolo oznámené CTN 10. júna 2021.
         
            Článok 1
            
               1.   Národné stredisko jadrového výskumu (Instituto Superior Técnico, Campus Tecnológico e Nuclear – CTN) porušilo ustanovenia uvedené v článku 78 prvom odseku Zmluvy o Euratome a v článkoch 3 a 4 nariadenia Komisie (Euratom) č. 302/2005 z 8. februára 2005 o uplatňovaní záruk Euratomu (1) tým, že Komisii včas neoznámilo správne a úplné vyhlásenie o základných technických charakteristikách.
            
            
               2.   Národné stredisko jadrového výskumu (Instituto Superior Técnico, Campus Tecnológico e Nuclear – CTN) porušilo ustanovenia uvedené v článku 79 Zmluvy o Euratome a v článkoch 7, 8 a 9 nariadenia Komisie (Euratom) č. 302/2005 o uplatňovaní záruk Euratomu tým, že nezriadilo a nespravovalo spoľahlivý systém evidencie s cieľom nahlásiť úplné zásoby jadrových materiálov.
            
         
         
            Článok 2
            
               1.   Komisia vydáva varovanie Národnému stredisku jadrového výskumu (Instituto Superior Técnico, Campus Tecnológico e Nuclear – CTN).
            
            
               2.   Varovanie sa ukladá s tým, že nedostatky uvedené v článku 1 sa čo najskôr odstránia.
            
            
               3.   Na základe správy uvedenej v článku 3 a vlastných overení Komisia posúdi súlad CTN s požiadavkami stanovenými v odseku 2.
            
         
         
            Článok 3
            CTN predloží Komisii do troch mesiacov od dátumu tohto rozhodnutia správu opisujúcu opatrenia prijaté na nápravu nedostatkov uvedených v článku 1. CTN prijme opatrenia na vylúčenie podobných udalostí v budúcnosti.
         
         
            Článok 4
            
               1.   Toto rozhodnutie je určené Národnému stredisku jadrového výskumu (Instituto Superior Técnico, Campus Tecnológico e Nuclear – CTN, Portugalsko).
            
            
               2.   Toto rozhodnutie sa oznámi Portugalskej republike.
            
         
         
            V Bruseli 10. júna 2021
            
                
            
         
         
            (1)  Ú. v. EÚ L 5, 28.2.2005, s. 1.